Når er det best å reise til Sør-Afrika?
Det er relativt stor forskjell på været i de ulike byene i Sør-Afrika, siden det er innlands- og kystklima. Det er lurt å huske på at det er vinter i Sør-Afrika når det er sommer i Norge, altså i månedene juni, juli og august. Selv om det blir vinter, blir det ikke like kaldt som her hjemme. Som regel ligger dagtemperaturene mellom 20-29 grader. Det er større forskjell på temperaturene om natten, så i Sør-Afrikas vintermåneder kan det bli en del kaldere om natten enn resten av året. Vil du reise til et sted der det er tørt og mye sol, kan det være en god idé å besøke populære og vakre Cape Town. Byen ligger sørvest i landet, der det er mye sol og Middelhavsklima. Det vil si at det er varme somre og milde vintre. Områdene rundt Cape Town og det som heter Garden Route har lite nedbør og mye sol fra november-mars. Reiser du lenger nord kan det være mer regn i disse månedene. Om vinteren, omtrent mai-september er det ofte gode forhold for å dra på safari dersom du vil gjøre det på turen din.